
Panonia valaha — un tinut al transhumantei legat de statele romano-slave 
din Transilvania secolului IX! 


Numeroși românii cunosc și apreciază lacul Balaton din Ungaria pentru frumoasele stațiuni de relaxare și odihnă 
de pe mal, precum și pentru plajele cu nisip fin. Este cel mai mare lac cu apă dulce din Europa Centrală și o zonă 

turisitcă frecventată de turişti din întreaga lume. Lacul cu apă dulce este alimentat de râul Zala, care oferă cel mai 
mare flux de apă lacului, în timp ce Si6 (canalizat) reprezintă singura gură de scurgere. Regiunea deluroasă de pe 
țărmul nordic este cunoscută atât pentru caracterul său istoric, cât și mai ales ca o importantă regiune viticolă, în 


timp ce malul sudic, plat, este recunoscut pentru stațiunile sale. Panonii înrudiţi cu dacii lui Burebista apreciau 
vinul de calitate. Cercetătorii care au cercetat toponimia lacului Balaton au ajuns la concluzia că, în limba maghiară 
numele este Balaton, în germană Plattensee, în latină Lacus Pelso, în croată Blatno jezero și în slovacă Blatenské 
jazere. Asa cum susțin istoricii, toponimul maghiar Balaton este la origine un toponim slav: Blatno sau Blato, care 
înseamnă mlaștină, întrucât slavii s-au așezat aici cu multe secole înaintea maghiarilor, prin secolele VI și VII. 
Înainte de a sosi slavii în Panonia, aici a existat o populaţie iliro-traco-geto-daco-romană, care a primit elementele 
romanizării prin înfiinţarea provinciei romane Panonia în secolul I. De altfel, panonii erau înrudiţi etno-cultural cu 
geto-dacii și prin romanizare au devenit același popor cu locuitorii autohtoni din Transilvania. Ei sunt amintiți ca o 
populaţie de ”ausoni”, cu o limbă latinofonă specifică și originală, de pe vremea cronicarului nizantino-roman 
Priscus Panites, aflat în secolul V în vizită la curtea regelui Attila, care se proclama și "regele Daciei”. Grecul "roman” 
Priscus Panites - ambasador bizantin la curtea lui Attila în 448 - vorbeşte în trei rânduri despre limba ausonilor. La 
început, spune că la huni trăiau neamuri eterogene și că fiecare se mulțumea cu limba lui barbară, fie că era a 
hunilor, a goților sau a ausonilor, aceasta din urmă utilizată de cei amestecați cu romanii. (loan-Aurel Pop, Limba ca 
mărturie a existenţei străromânilor, Revista Cultura, SERIA A III-A, nr. 9 -565 -, 2 martie 2017). Cronicile bizantine 
ale secolelor V-VIII îi menţionează pe slavi sub numele de sclavini, derivat din cuvântul proto-slav slověnin», plural 
slovenă, din care derivă la rândul lui si actualul nume, slavi; termenul proto-slav Slovénin» derivă la rândul lui din 
termenul slovo, care înseamnă cuvânt. Acești slavi au intrat treptat în zonele locuite de valahi din Panonia și 
Transilvania. Ei au si dat denumirile politice ale elitei conducătoare, de cnezi, voievozi sau jupani (Zupanu). Erau 
triburi care s-au înfiltrat în rîndurile populaţiei majoritare autohtone, adică a populaţiei localnicilor daco-romani, 
care era deja formată ca popor distinct si vorbitor a unei limbi latinofone. Vlahi era termenul prin care aceasta 
populaţie autohtonă, ce a trecut prin cucerirea romană, era desemnată de cronicile germane și slave. Cuvântul pare 
a fi de origine germanică dar sunt și opinii că ar fi originar din Imperiul Roman de Răsărit, unde apare pentru 
prima dată denumirea Blachernae utilizată începând cu secolul al VI-lea. În limbile germanice e vorba de forma 
„Walha” cu care vechii germani își denumeau vecinii celtici, probabil derivat din numele unui trib cunoscut de 
romani ca Volcae (în scrierile lui Iulius Cezar), iar de greci ca ,Oudlkai” (Strabon și Ptolemeu). Această folosire este 
încă păstrată în limba engleză - Welsh. Originea numelui tribului pare să fie aceeași cu nemtescul „volk” sau 
englezescul „folk”. În Transilvania, sașii îi numeau în trecut pe români: „Blochen” sau „Blechen”. (sg. „Bloch” sau 
„Bloche” sau „Bleche”). Cum celții (galii) au fost romanizați, cuvântul și-a schimbat înțelesul în acela de „popor 
romanic”, așa cum este el păstrat azi în numele valon în Belgia. Acest cuvânt, care desemna popoarele romanice, a 
fost împrumutat de la goții germanici (ca walhs) de către slavi. Autohtonii cu origini daco-romane din Dacia și 
Panonia erau numiţi deci valahi, vlahi, blachi, volohi, bolochi, vlași iar slavii din Cehia le spuneau ValaSski. 
Interesea0t este faptul că lacul Balaton este numit în croată si slovacă cu aceeași denumire, doar printr-o ușoară 
pronunție diferă: croată Blatno jezero și în slovacă Blatenské jazere. "Jezero” în croată înseamnă râu, iar în slovacă 
cuvântul ”jazere” înseamnă același lucru. Este clar că venirea maghiarilor între secolele IX si X în Panonia a spart 
unitatea lingvistică slavă și nu numai slavă, ci și a autohtonilor valahi. Cuvintele ”Blatno” în croată și "Blatensk&” în 
slovacă înseamnă în aceste limbi moderne "noroi” sau "noroios”. Deci "Blatno jezero” sau ”Blatenské jazere” s-ar 
traduce azi ca "râul noroios”. Dar nimeni dintre lingviștii moderni nu s-au gândit la o altă interpretare a 
toponimului sau hidronimului, analizând cuvântul slav ’Blatno” sau ”Blatenské” ca un etnonim reprezentând 
denumirea slavo-germană a valahilor ca blachernae, blachi, blochi, blakumeni sau vlaske. Prin flexiune lingvistică 
aceste etnonime ale valahilor prin fenomenul rotacismului, flexiunilor si transformărilor fonetice slavii au numit 
acest uriaș lac de apă dulce după numele locuitorilor autohtoni, care își trăgeau originile încă din vremea iliro- 
celților și geto-dacilor din vremea regelului dac Burebista care a stăpânit Panonia și a inclus regiunea în regatul lui 
la mijlocul secolului I înainte de Hristos. Slavii care au venit mai târziu în Panonia au descoperit o populaţie 
autohtonă originară traco-geto-daco-romană care era numită cu etnonimele valah, vlahi, blachi, blochi sau vlasi. În 
acest context etno-lingviatic complex, cele două cuvinte "Blatno jezero” sau ”Blatenské jazere” s-ar traduce prin 
"râul valahilor” sau "apa valahilor”. Lacul si împrejurimile acestuia cu dealuri rodnice pentru cultivarea viței de vie, 
dar și cu pășuni bogate era perfect pentru vlahii cu cirezile lor de oi, capre și vite, dar și cunoscători și producători 
de vin. 


Cronica lui Nestor, intitulată „Povestirea anilor din trecut, cum s-a format tara rusească, cine a domnit mai întâi la 
Kiev și unde a început Rusia” (din manuscrisul călugărului Laurenţiu, 1377) scrie despre populaţia proto-română 
din Panonia, cu deja cunoscuta denumirea de valahi. Cronica vremurilor trecute (în limba slavă veche: IlopbcTb 
BpeMAHbHbIXb ABTS) este o istorie a Rusiei Kievene de pe la 850 până la anul 1110, scrisă în anul 1113 în Kiev. 
Autorul cronicii avea informaţii recente despre valahii din Balcani sau Panonia. „Mulţi ani în urmă, slavii se stabiliră 
la Dunăre, unde este acum țara ungurilor și a bulgarilor. De aici, slavii se răspândiră pe pământ și și-au primit nume 
după ţările unde s-au așezat. Astfel venira și se asezara unii pe malurile Moravei și se numiră Moravi, alții se numira 
cehi. Si de asemeni se numără printre slavi: croații cei albi si sârbii si carintienii. lar când volochii atacară pe slavii 
de la Dunăre si se stabiliră între ei și-i asupriră, aceşti slavi plecară si se stabiliră pe Vistula și se numiră leşi.” Slavii 
s-au așezat în Panonia în secolele VII-VIII, fiind apoi alungaţi prin război de acești valahi, numiţi "volohi” de autor. 
Valahii au fost suficient de puternici din punct de vedere militar încât i-a alungat pe slavi către râul Vistula. Putem, 
trage concluzia de aici, că populația "rumânească” din Panonia era autohtonă și destul de bine organizată 
administrativ și militar încât să-i alunge pe migratorii slavi de pământurile lor. Cronicarul continuă cu informații 
interesante despre geopolitica valahilor din acest areal. „În anul 6406 (898). Ungurii trecură pe lângă Kiev, peste 
muntele care și astăzi se numește Ugor Koie și au ajuns la Nipru și-și întinseră corturile, căci erau nomazi, cum sunt 
polovcii. Venind din Răsărit ei mergeau grăbiţi prin munții cei înalți, care s-au numit ungurești și începură să se 
lupte cu volochii si cu slavii care trăiau acolo. Căci acolo erau stabiliți mai înainte slavii, iar volochii supuseseră tara 
slavilor. În urmă însă ungurii goniră pe volochi și luară în stăpânire această tara și se așezară cu slavii împreună pe 
care și-i supuseră si de atunci tara se cheamă Ungaria.” Cronica dovedește existența unei populaţii locale de vlahi 
bine organizată și puternică care s-a impus în fata slavilor înaintea venirii triburilor maghiare conduse de Arpad în 
Panonia la sfârșitul secolului IX. Simon de Keza, unul dintre cei mai impotanti cronicari maghiari ai secolului al XIII- 
lea, apreciat la curtea regelui Ladislau al IV-lea scria în lucrarea Chronicum Hungaricum următoarele: „Orașele din 
Pannonia, Pamfilia, Macedonia, Dalmatia si Frigia care fuseseră pustiite prin jafurile si asediile Hunilor, părăsindu- 
si solul natal, trecură, cu ingaduinta lui Attila în Apulia, pe Marea Adriatică, Blackii (vlahii), care fuseseră păstorii si 
colonii lor, rămânând de bună voie în Pannonia.” Cronicarul maghiar arată clar că la venirea triburilor maghiare în 
Panonia a trebuit să se izbească de locuitorii autohtoni valahi: „Mai rămăseseră dintre Huni trei mii de bărbaţi, care 
au scăpat cu fuga din războiul Crimildin și care, temându-se de popoarele din Apus, au rămas tot timpul în câmpia 
de la Chigla (în Rusia de astăzi - n.m.), până în vremea lui Arpad (secolul IX-X). Aceștia aici nu s-au chemat Huni, ci 
Zaculi (Secui). Căci acești Zaculi sunt rămășițe ale Hunilor (alti cronicari maghiari ne spun că secuii nu sunt nici 
huni, nici unguri, dar lui Keza i-a plăcut această idee așa că nu o mai comentez - n.m.) care, când au aflat că Ungurii 
se întorc din nou în Pannonia, le-au ieșit în cale, când se întorceau, în Ruthenia (in Rusia de astăzi - n.n.) si, după ce 
au cucerit împreună Pannonia, au dobândit o parte din aceasta, însă nu în câmpia Pannoniei, ci vecini cu Blackii 
(românii), au avut aceeasi soartă în munţi. De aceea, amestecându-se cu Blackii, se spune că se folosesc de literele 
lor” Ce putem deduce de aici: că valahii erau locuitorii cei mai numeroși și autohtoni în Panonia la venirea regelui 
Arpad. Istoricul loan-Aurel Pop subliniază într-un articol existenţa valahilor din Panonia: "Anonymus părea - mai 
ales pentru necunoscatori - că face o distincţie între Blachi/ Blacci si pastores Romanorum („păstorii romanilor”) 
care locuiau în Pannonia ([...] terram habitarent Sclavi, Bulgarii et Blachii ac pastores Romanorum [...]), confuzia 
era ușor de făcut. Notarul regelui Bela spune astfel că Pannonia, la venirea ungurilor (circa 900), era locuită de 
„Slavi, bulgari și români, adică păstorii romanilor”. Deoarece ac poate să fie și conjunctie copulativă și să se traducă 
prin „și”, unii cronicari de după acel P. dictus magister (așa se numește pe sine Anonymus), lipsiţi de erudiție și de 
cunoștințe istorice suficiente, au văzut în această enumerare patru etnii distincte: slavi, bulgari, blachi și păstori ai 
romanilor. Blachii devin Bracci, iar „păstorii romanilor” nu puteau să fie - în logica acestor copisti, interpolatori - 
decât valahii, cunoscuţi încă din Evul Mediu drept „păstori” (=păstrători, moștenitori) ai romanilor” (loan Aurel 
Pop, Ucrainenii, românii și maghiarii pe la anii 900, cu reverberatii în anii 2000, Revista Contemporanul, iunie 
2022).Toate aceste cronici vorbesc despre o populație masivă de valahi în Panonia la venirea ungurilor numită 
"pastores Romanorum” sau "pascua Romanorum”. Ei trăiau în mici regate, voievodate sau ducate. Se vorbea despre 
acei "et fugatis romanis” în Panonia încă din vremea lui Attila. O idee mai veche a istoricului Nicolae Drăganu este 
aceea că la venirea ungurilor în Panonia, această fostă provincie a imperiului roman puternic romanizată era sub 
controlul acestei populaţii autohtone cu origini daco-romane. Turmele "păstorilor romani” pășteau în jurul lacului 
Balaton. Această transhumanță pe dealurile și pe pășunilor cu iarbă bogată din jurul Balatonului a fost o realitate 


istorică. (vezi Nicolae Drăganu, Românii în veacurile IX-XIV pe baza toponimiei și a onomasticei, Bucuresti, 1933). 
Istoricul Nicolae Drăganu a redactat o hartă cu toponimiile si localitățile valahe din Panonia si Balaton la 1934. În 
secolele XIII şi XV asistăm la o frecvenţă foarte mare de denumiri valahe, având etnonimul vlah sau olah. (ibidem) 
În acest areal istoric comprehensiv, invazia triburilor maghiare în Panonia locuită de o populaţie româno-slavă 
trebuie privită într-o altă paradigmă istorică. Interesant este faptul că cronicarii de la curțile regilor maghiari 
medievali nu vorbesc de cnezi, voievozi și duci valahi în Panonia, ci numai de o populaţie de "păstori ai romanilor” 
distinctă. Această populație nu ar fi reușit să-i înfrângă pe slavi dacă nu ar fi fost organizați în formațiuni prestatale 
românești în secolul IX, fapt ce mă duce la gândul că valahii din Panonia erau locuitori agricultori și păstori care 
apartienau de ducatele, voievodatele si cnezatele româno-slave din Transilvania secolului IX. Astfel, se poat explica 
insistența lui Arpad de a zdrobi imediat aceste formaţiuni statale românești din arcul intra-carpatic, deși regalitatea 
maghiară mult mai târziu, în secolelel XI și XIII, s-au impus administrativ peste autohtonii din Transilvania. Din 
cronica notarului anonim aflăm că regele Arpad a trimis pe nobilii săi Usubuu și Veluc care au mers cale de câteva 
zile trecând râul Tisa ca să ajungă la capitala lui Menumorut în Byharia, fapt ce atestă că regatul româno-slav a 
acestui duce se întindea până la Tisa adânc în Câmpia Panoniei. Voievodatul lui Menumorut își extindea frontierele 
în câmpia panonică până deparrte de Tisa înainte să vină triburile maghiare din nordul pontic. De altfel 
transhumanta "păstorilor romanilor” ajungea pe malurile lacului Balaton, unde sunt toponime cu origini românești. 
(Adrian Standavid, cnezate și voievodate românești (Adrian Standavid, Cnezate și voievodate românești, Ed. 
Tipomur, Târgu-Mureș, 2014, p. 22 24). Un istoric maghiar Lorand Tamas luând ideea unui alt cercetător magiar, 
Ambrosiu Pleidell, considera că acești "blachi” din Panonia sunt de fapt rămășițele unei populaţii romanizate 
înrudite cu populaţii latinofone din Noricum sau Raetia, aflate în zona montană a Alpilor. Ele nu ar fi fost din același 
neam cu valahii din Transilvania, lucru neadevărat din punct de vedere istoric. Este vorba despre aceeași populaţie 
valahă autohtonă de origine traco-daco-romană. Scrierea unui călugăr franciscan în serviciul lui regelui Carol de 
Valois considera pe "blachii” din Panonia înrudiți cu cei din Macedonia. Vlahii au fost alungați de venirea triburilor 
maghiare din Panonia. Cronciile maghiare și franceze spun răspicat acest adevăr istoric. "Păstorii romanilor 
datorită pământului roditor si plin de verdeață, trăiau odinioară în ungaria, unde se aflau pășunile romanilor”. 
Valahii au fost alungați de venirea maghiarilor. Posibil ca o parte dintre aceștia să fi mers în ardeal. (Gh. I. Brătianu, 
Tradiţia istorică despre întemeierea statelor românești, Ed. Eminescu, București, 1980, p. 201). Arpad și urmașii lui 
au dorit să înfrângă voievozii și cnezii romnâno-slavi din Ardeal pentru ca să poată să-și asigure propria stăpânire 
din Panonia și subjugarea vlahilor din jurul lacului Balaton, care depindeau politic, economic și militar de voievozii 
din Transilvania, posibil chiar de Gelu ”quidam balchus”. Astfel se explică faptul că valahii de la Balaton nu sunt 
pomeniti cu conducătorii lor, cnezi sau voievozi, pentru că depindeau prin sistemul de vasalitate de "ducii” româno- 
slavi din Ardeal. Gelu ”quidam blachus”, adică conducător (dominium tenebat) al românilor și slavilor (blasij et 
sclaui) este amintit ca duce de către Gesta Hugarorum, cronica lui Anonymus de la curtea regelui maghiar Bela al III 
-lea (1173-1196). Cronica maghiară amintește clar că la venirea triburilor conduse de regele Arpad în Transilvania 
la sfârşitul secolului IX, pe malul Someșului dincolo de Meseș exista un ducat sau voievodat condus de liderul 
român Gelu "quidam blachus”. Fiind un conducător al românilor si slavilor, posibil ca Gelu să se fi autointitulat 
voievod, nu "duce” după modelul latin, iar din punct de vedere religios era subordonat bisericii bizantine de la 
Constantinopol. Cronica descrie cu vervă lupta viteazului Gelu Românul contra triburilor maghiare, mult mai 
numeroase și mai bine înarmate. Gesta Hungarorum povestește pe scurt, cucerirea voievodatului lui Gelu de către 
unguri: "Tuhutum, tatăl lui Horca, un om șiret, a prins de veste de la locuitori despre bunătatea “țării de dincolo de 
păduri' unde stăpânea un blac, anume Gelou... Și s-au luptat cu înverșunare și fură învinși ostașii ducelui Gelou si 
multi dintre ei uciși, iar mai multi fură prinși”. 


Voievodatul lui Gelu este confirmarea istorică că la sfârşitul secolului IX românii erau constituiți ca popor distinct si 
organizați în formațiuni statale suverane, iar etnogeneza era încheiată. Mai mult, existenţa unei formaţiuni statale 
conduse de Gelu "quidam blachus” subliniază că românii din Ardeal erau bine organizaţi, superior, în state pre- 
feudale elaborate, care s-au opus năvălitorilor străini cu arma în mână. La acest voievod intracarpatic îi putem 
aminti și alătura pe Glad și Monumerut, cu capitala la Biharia. Unii istorici susțin că granițele voievodatelor lui 
Menumorut și Glad se întindeau până la Tisa sau dincolo de acest fluviu. (Gabriel Gheorghe, Valah, Fundaţia 
Gândirea, 2012, p. 14). În acest context politico-militar, regele Arpad avea nevoie prin Tuhutum de o victorie asupra 
ducatelor româno-slave din Ardeal pentru ca să poată stăpâni Panonia locuită de valahii "păstori ai romanilor”. 


Obiective militaro-strategice i-a obligat pe conducătorii maghiari la cumpăna secolelor IX si X să intreprinda acțiuni 
militare în "țara de dincolo de păduri”. Arpad nu putea înființa o tara nouă în Panonia, locuită de o populaţie de 
valahi, care practica păstoritul și prin tranhumnta deal-vale, câmpie-munte era legată de zona montană din 
Transilvania unde stăpâneau voievozii și cnezii Gelu "quidam balchus”, Glad si Menumorut.Unii istorici romani 
contemporani consideră că nu s-a făcut corect traducerea din Gesta Hungarorum scrisă de notarul anonim. Și de 
fapt cronciarul din secolul XII vorbește de două entități românești în Panonia la venirea triburilor maghiare în 
secolul IX.. se referă textul la "blachi” și "pastores romanorum”, nu cum a tradus Gr. Popa-Lisseanu din latină: ”... 
românii (valahii) adică păstorii romanilor”. Inclusiv istoricii slovaci, ca Mucska susțin din 2009 că este vorba de 
"valahi” și "păstorii romanilor”, adică două denumiri a aceluiași etnonim, dar cu valențe sociale diferite. "Blachii” 
erau cei care locuiau în cetăți și târguri, iar "pastores romanorum”, valahii care practicau agricultura si 
transhumanta adică populaţia rurală. Deci avem în Panonia de sud-est o populaţie românească cu două funcții 
sociale: urbană și agricolă, fapt ce atestă numărul lor mare din punct de vedere demografic și că trăiau într-o 
societate așezată pe criterii si funcţii sociale. Deci "blachii” din cronici sunt românii din Panonia, care erau 
identificați în zona rurală ca "păstorii romanilor”, deoarece prin transhumanță se deplasau din Transilvania sau 
Balcani până în zona lacului Balaton. Panonia a fost un ținut al etnogenezei valahe, foarte bine stratificat social în 
secolul IX. (Sorin Paliga, Florin Curta, Slavii în perioada migraţiilor, Ed. Cetatea de Scaun, Târgoviște, 2023, p. 166- 
179). În Carpaţii Transilvaniei, prin fenomenul transhumantei, deplasarea sezonieră a turmelor, valahii se 
adăposteau vara, iar iarna si mai ales primăvara și toamna, prin fenomenul de roire - care putea dura ani de zile - 
se ajungea si pe pe câmpiile largi și bogate în iarbă si peste ale Panoniei și lacului Balaton. Identificam o alta 
perspectivă istorică asupra etnogenezei românilor, care s-a desfășurat pe un areal geografic mult mai extins, 
inclusiv în Panonia. Este o linie de cercetare nouă pe care istoricii o pot explora pentru a aduce noi dovezi despre 
legăturile dintre voievodatele românești din Transilvania și valahii din Panonia. 

Q Peste 54 de milioane de lei pentru apa clujenilor. Compania de Apă „Someș” S.A. a obținut o noua finanţare 
pentru extinderea rețelelor de apă și canalizare din judeţ (http://www.napocanews.ro/2024/06/peste-54-de- 
milioane-de-lei-pentru-apa-clujenilor-compania-de-apa-somes-s-a-a-obtinut-o-noua-finantare-pentru- 
extinderea-retelelor-de-apa-si-canalizare-din-judet.html) 

Premierul socialist Marcel Ciolacu acuză: PNL încearcă să construiască ceva cu AUR. 

Noi dotări pentru Spitalul de Pneumoftiziologie „Leon Daniello” (http://www.napocanews.ro/2024/06/noi-dotari- 
pentru-spitalul-de-pneumoftiziologie-leon-daniello.html) 


Iubitorii de trandafiri sunt așteptați la "Parfum de Cluj”, în 8 iunie, la Staţiunea de Cercetări Horticole a USAMV Cluj- 
Napoca. La vânzare vor fi cirese, legume, trandafiri din colecţie și vinuri 

Panonia valahă - un ținut al transhumantei legat de statele româno-slave din Transilvania secolului IX! 

O nouă voce sceptică fata de mașinile electrice: Mașinile cu combustie nu vor dispărea pur și simplu. Cu cât mergi mai 
spre sud si spre est, cu atât vei avea o acceptare mai mică a mașinilor electrice (https://r3media.ro/o-noua-voce- 
sceptica-fata-de-masinile-electrice-masinile-cu-combustie-nu-vor-disparea-pur-si-simplu-cu-cat-mergi-mai-spre-sud- 
si-spre-est-cu-atat-vei-avea-o-acceptare-mai-mica-a-masinilor-electrice/) 


Klaus Zellmer, CEO al popularei marci Skoda, spune că va produce, în continuare, „ce-și dorește 
clientul” si ca sfarsitul masinilor... 


Read more » (https://r3media.ro/o-noua-voce-sceptica-fata-de-masinile-electrice-masinile-cu-combustie-nu-vor- 

VIDEO Mihail Neamtu, candidat AUR la europarlamentare: Daca voi ajunge in Parlamentul European, primul lucru pe 
care-l voi face va fi să rostesc Crezul de la Niceea. Europa s-a născut cu mult timp înainte să se nască birocratii de la 
Bruxelles (https://r3media.ro/video-mihail-neamtu-candidat-aur-la-europarlamentare-daca-voi-ajunge-in- 
parlamentul-european-primul-lucru-pe-care-l-voi-face-va-fi-sa-rostesc-crezul-de-la-niceea-europa-s-a-nascut-cu-mult- 


timp-ina/) 


Mihail Neamtu, candidat pe lista AUR la europarlamentare, a declarat intr-un interviu acordat 
publicaţiei Cluj Live că dacă va ajunge... 


Read more » (https://r3media.ro/video-mihail-neamtu-candidat-aur-la-europarlamentare-daca-voi-ajunge-in- 
parlamentul-european-primul-lucru-pe-care-l-voi-face-va-fi-sa-rostesc-crezul-de-la-niceea-europa-s-a-nascut-cu-mult- 
timp-ina/) 

Cum vor să ne facă să renuntam la cash | Companie care susține Fit for 55: Tranzacţiile digitale sunt mai ecologice decât 
numerarul (https://r3media.ro/raport-renuntare-cash-plati-online-ecologice-plati-numerar/) 


Un nou studiu realizat în Belgia, publicat de Worldline, lider global în servicii de plată, încearcă să-i 
determine pe oameni... 
Read more » (https://r3media.ro /raport-renuntare-cash-plati-online-ecologice-plati-numerar/) 

VIDEO | Imagini ireale! Femeile plătesc mii de dolari ca să tipe in pădure, să se ia cu mâinile de păr si să lovească 
pământul cu toiege, pentru a-și manifesta furia fata de patriarhat (https://r3media.ro/femei-dolari-tipete-smuls-par- 
lovit-pamant-razbunare-patriarhat-imagini-ireale-video/) 


Nişte videoclipuri publicate pe rețelele de socializare arată femei care ţipă, se iau cu mâinile de par si 
lovesc cu... 


Read more » (https://r3media.ro/femei-dolari-tipete-smuls-par-lovit-pamant-razbunare-patriarhat-imagini-ireale- 
video/) 

